Sørensen Exploitation Cinema: Anmeldelse: Snowpiercer.
Instruktør: Joon-Ho Bong.
Se også: 'Day of Resurrection' (1980), 'The Host' (2006), 'Elysium' (2013).
Skuespillet i filmen er glimrende – og Chris Evans bærer rollen som helten Curtis med det potentiale, som han nu engang har. Tilda Swinton og Ed Harris hiver de store skuespilpræstationer frem i roller, der bliver spillet med overbevisende kynisme, der langt hen ad vejen gør Snowpiercer endnu mere seværdig.
Den visuelle del af filmen tager over, hvor historien ikke rigtig kan bære. Togets uendelige antal af vogne, er alle skabt med hver sit udtryk i alle former for klaustrofobiske scenarier. Begrænsningerne ved at have et tog som udgangspunkt, er i den grad neutraliseret ved at skabe et samfund af togvogne, der hele tiden byder på nye overraskelser, der bestemt gør rejsen gennem togstammen til en oplevelse, hvor man umuligt kan forudse næste vogns formål og formåen. Variationen er enorm og man overraskes konstant af de mange variationer på samme tema, som forskelligheden i togvognene så sandelig er. Snowpiercer har, bortset fra et enkelt stykke af Bach, ingen stemningsfyldt score, der fungerer som underlægning til den fantastiske billedside. Til gengæld rummer filmen et utal af vilde lydeffekter, der skaber en stærk symbiose med billederne, som konstant minder sit publikum om, at selv om Snowpiercer er et mikrokosmos i sig selv – så er det også bare et gement tog, der konstant smadrer gennem en uendelig mængde af sne og is.
Etiketter: Action, Anmeldelser, Anmeldelser til 5 Pinhead's, Sci-Fi, Skrevet af Michael Sørensen
DeathPosture 18. jul. 2014 14.32.00
Snowpiercer [2013] - karakter 5/6
"Have you ever been alone on this train? When was the last time you were alone? You can't remember, can you? So please do. Take your time!" Mine forventninger var ikke-eksisterende, så jeg blev i den grad blæst bagover af en hæsblæsende omgang halløj i stillekupéen. Ikke engang en slem omgang shaky cam eller det faktum, at det var lykkedes Midget Entertainment at sende en kopi uden tekster til Biffen i Aalborg kunne kølne begejstringen. Og mit koreanske er altså ret rustent, skulle jeg hilse og sige. Men det gjorde ikke oplevelsen mindre. Eminent film med lige dele togaction (Kapring i Høj Fart), filosofi (The Matrix), dommedagsstemning (Children of Men) og fjollede kostumer (The Hunger Games). Det hele går op i en højere enhed og skuespillet er tilpas over the top uden at blive irriterende. Varm anbefaling herfra!
Sørensen Exploitation Cinema Proudly Presents 18. jul. 2014 14.42.00
Tak for din kommentar DeathPosture! Det er så sjældent at der kommer helt oldschool blog-comments, så det varmer jo helt ind i hjertet. Og jeg (Allan) er enig med både dig og Michael, og det er på trods af at jeg faktisk havde temmelig høje forventninger til filmen. Det skyldes at jeg er mere end bare glad for Joon-ho Bong's tidligere film.
Anonym 28. jul. 2014 09.22.00
Glæder mig rigtig meget til at se den så tak for (nok den første danske) anmeldelse!